ಸಿನಿಮ್ಮ ಟೈಟಲ್ ಆಯ್ತು ಅವನಲ್ಲಿ ಇವಳಿಲ್ಲಿ ಹಾಡಿನ ಸಾಲು ಉಪೇಂದ್ರ ನಿರ್ದೇಶನದ ಶ್ ಚಿತ್ರದಲ್ಲಿ ಅವನಲ್ಲಿ ಇವಳಿಲ್ಲಿ ಗೀತೆಯು ಹಿಟ್ ಆಗಿತ್ತು. ಈಗ ಇದೇ ಹೆಸರಿನಲ್ಲಿ ಚಿತ್ರವೊಂದು ಬೆಂಗಳೂರು, ಶ್ರೀರಂಗಪಟ್ಟಣ, ಕೆರೆತೊಣ್ಣೂರು, ಪಾಂಡವಪುರ, ಮೈಸೂರು ಮತ್ತು ಸಕಲೇಶಪುರದ ಸುಂದರ ತಾಣಗಳಲ್ಲಿ ಚಿತ್ರೀಕರಣ ನಡೆಸಿ ಸದ್ಯ ಪೋಸ್ಟ್ ಪ್ರೊಡಕ್ಷನ್ದಲ್ಲಿ ಬ್ಯುಸಿ ಇದೆ. ದುರಂತ ಪ್ರೇಮ ಕತೆಯಲ್ಲಿ ಮುಗ್ದ ಪ್ರೇಮಿಗಳ ಮಧ್ಯೆ ಹುಡುಗಿಯ ತಂದೆ ವಿಲನ್ ಆಗಿರುತ್ತಾನೆ. ಊರಿನಲ್ಲಿ ಪ್ರೀತಿಗೆ ಅನುಮತಿ ಸಿಕ್ಕಿಲ್ಲದ ಕಾರಣ, ಅವಳನ್ನು ಬೆಂಗಳೂರಿಗೆ ಕರೆಸುತ್ತಾನೆ. ಶಿವಮೊಗ್ಗದಿಂದ ಬರುವ ಆಕೆಯನ್ನು ಅಪ್ಪ ಶಾಸಕ ಮತ್ತು ಮದುವೆ ಗೊತ್ತಾಗಿರುವ ವರನ ಕಡೆಯವರು ಸೇರಿಕೊಂಡು ಅಪಹರಣ ಮಾಡಿಸಿ, ಆಕೆ ಸತ್ತಳು ಎಂಬಂತೆ ಸೃಷ್ಟಿಸುತ್ತಾರೆ. ಇದು ಸುಳ್ಳೆಂದು ಅರಿತು, ನಿಜವನ್ನು ಹುಡುಕಲು ಹೋಗುತ್ತಾನೆ. ಕ್ಲೈಮಾಕ್ಸ್ದಲ್ಲಿ ಅವಳನ್ನು ಒಲಿಸಿಕೊಳ್ತಾನಾ? ವಿಪಲ ಆಗುತ್ತಾನಾ ಎಂಬುದು ಒಂದು ಏಳೆಯ ಸಾರಾಂಶವಾಗಿದೆ. ವನ್ಯಜೀವಿ ಛಾಯಾಗ್ರಾಹಕನಾಗಿ ಪ್ರಭುಮುಂಡ್ಕರ್ ನಾಯಕ. ಶಾಸಕರ ಮಗಳು, ವಿದೇಶದಲ್ಲಿ ವ್ಯಾಸಾಂಗ ಮುಗಿಸಿ ತಾಯಿನಾಡಿಗೆ ಬಂದಿರುವ ದುನಿಯಾರಶ್ಮಿ ನಾಯಕಿ. ಲೋಕಸಭಾ ಸದಸ್ಯನ ಮಗನಾಗಿ ಲಕ್ಷೀನಾರಾಯಣರಾಜಅರಸ್ ಉಪನಾಯಕನಾಗಿ ಸಿನಿಮಾಕ್ಕೆ ಬಂಡವಾಳ ಹೂಡಿದ್ದಾರೆ. ಡಾ.ಜಾನ್ವಿಜ್ಯೋತಿ ಉಪನಾಯಕಿ. ಎಂಪಿಯಾಗಿ ಜೈಜಗದೀಶ್, ಶಾಸಕನಾಗಿ ಹನುಮಂತೆಗೌಡ, ಹರಹರ ಮಹದೇವ ಖ್ಯಾತಿಯ ವಿನಯ್ಗೌಡ, ಸುಚಿತ್ರ, ಸಂಗೀತ, ಶ್ರೀನಿವಾಸ್ಮೇಸ್ಟ್ರು, ವೀಣಾಪೊನ್ನಪ್ಪ ಮುಂತಾದವರು ನಟಿಸಿದ್ದಾರೆ. ಹದಿನಾಲ್ಕು ವರ್ಷಗಳ ಕಾಲ ಸುಮಾರು 7000 ಕಂತುಗಳನ್ನು ಎಡಿಟ್ ಮಾಡಿರುವ ತೀರ್ಥಹಳ್ಳಿಯ ಸಂದೇಶ್ಕೃಷ್ಣಮೂರ್ತಿ ಅನುಭೂತಿಯಿಂದ ಕತೆ,ಚಿತ್ರಕತೆ,ಸಂಭಾಷಣೆ, ಸಂಕಲನ ಮಾಡುವುದರ ಜೊತೆಗೆ ಪ್ರಥಮ ಬಾರಿ ನಿರ್ದೇಶಕನ ಸ್ಥಾನವನ್ನು ಅಲಂಕರಿಸಿದ್ದಾರೆ. ಕೆ.ಕಲ್ಯಾಣ್, ಗೌಸ್ಪೀಸ್ ಸಾಹಿತ್ಯದ ನಾಲ್ಕು ಗೀತೆಗಳಿಗೆ ರೋಣದಬಕ್ಕೇಶ್ಕಾರ್ತಿಕ್ಚೆನ್ನೋಜಿರಾವ್ ಸಂಗೀತ ಸಂಯೋಜಿಸಿದ್ದಾರೆ. ಛಾಯಾಗ್ರಹಣ ರವಿಕಿಶೋರ್, ನೃತ್ಯ ತ್ರಿಭುವನ್ ಅವರದಾಗಿದೆ. ಎಲ್ಎನ್ಆರ್ ಪ್ರೊಡಕ್ಷನ್ ಅಡಿಯಲ್ಲಿ ಸಿದ್ದಗೊಂಡಿರುವ ಚಿತ್ರದ ಮೊದಲ ಪ್ರತಿ ಈ ತಿಂಗಳ ಕೊನೆಯಲ್ಲಿ ಹೊರಬರುವ ಸಾದ್ಯತೆ ಇದೆ.